***Приложение № 10***

**ПРОЕКТ НА ДОГОВОР**

**№РД-............/...................2018 г.**

Днес,.................., в гр. Търговище, между:

**РАЙОННА ЗДРАВНООСИГУРИТЕЛНА КАСА** **– ТЪРГОВИЩЕ,** гр. Търговище, ул. „Трайко Китанчев” № 37, ЕИК по БУЛСТАТ 1218582201637, представлявана от Емил Христов Стоянов, в качеството на Директор наРЗОК – Търговище, упълномощен съгласно Заповед № РД-09-396/ 01.03.2018г. на Управителя на НЗОК,

наричана за краткост **ВЪЗЛОЖИТЕЛ**, от една страна,

и

………………………………., със седалище и адрес на управление:……………………...,

ЕИК / код по Регистър БУЛСТАТ / регистрационен номер или друг идентификационен код …………………………,

представляван/а/о от ........................................................................, в качеството на...........................................................,

наричан/а/о за краткост **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“);

**на основание** чл. 194 от Закона за обществените поръчки („**ЗОП**“), във връзка с чл.20, ал.3, т.2 от ЗОП и утвърден от ВЪЗЛОЖИТЕЛЯ протокол за определяне на ИЗПЪЛНИТЕЛ на обществена поръчка с предмет: **„Доставка на електроматериали, железария и резервни части за поддръжка на стопанския инвентар в РЗОК- Търговище”**,

се сключи този договор („**Договора**/**Договорът**“) за следното:

#### І. ПРЕДМЕТ НА ДОГОВОРА

**Чл. 1. (1)** **Възложителят** възлага, а **изпълнителят** приема да извършва срещу възнаграждение и при условията на този Договор доставка на електроматериали, железария и резервни части за поддръжка на стопанския инвентар в РЗОК-Търговище, в съответствие с Техническите изисквания и спецификации на ВЪЗЛОЖИТЕЛЯ и Техническото предложение на и Ценовото предложение на ИЗПЪЛНИТЕЛЯ, съставляващи съответно Приложения №№ 1 и 2 към този Договор („**Приложенията**“) и представляващи неразделна част от него.

**(2)** За краткост предметът на настоящия договор по ал.1 ще се нарича доставка.

**(3)** Доставките се извършват по заявени количества, конкретизация на стоките по вид и единични цени, съгласно Ценовото предложение на ИЗПЪЛНИТЕЛЯ и Техническите изисквания и спецификации на ВЪЗЛОЖИТЕЛЯ.

**II. ЦЕНА, РЕД И СРОКОВЕ ЗА ПЛАЩАНЕ**

**Чл. 2. (1)** Общата стойност на договора не може да надвишава 1500,00 (хиляда и петстотин лева) без ДДС, съответно 1800,00 лв. (хиляда и осемстотин лева) с ДДС.

**(2)** Окончателната стойност на договора се формира на база на реално заявените, доставени и заплатени артикули през целия срок на изпълнението му.

**(3)** За целия срок на договора ИЗПЪЛНИТЕЛЯТ извършва доставките при условията на направените от него Ценово предложение и Техническо предложение, които са неразделна част от настоящия договор.

**(4)** Договорените единични цени на артикули са окончателни и не подлежат на актуализация за срока на настоящия договор.

**(5)** ВЪЗЛОЖИТЕЛЯТ заявява артикули, съобразно нуждите си и се задължава да приеме и заплати само количествата и видовете стоки, които е заявил.

**Чл. 3.** **(1)** Всяко плащане по този Договор се извършва въз основа на следните документи:

1. приемо-предавателен протокол за доставените артикули, подписан от ВЪЗЛОЖИТЕЛЯ и ИЗПЪЛНИТЕЛЯ, при съответно спазване на разпоредбите на Раздел V (Предаване и приемане на изпълнението) от Договора; и

2. фактура за дължимата сума за доставените артикули, издадена от ИЗПЪЛНИТЕЛЯ и представена на ВЪЗЛОЖИТЕЛЯ.

**(2)** ВЪЗЛОЖИТЕЛЯТ се задължава да извършва всяко дължимо плащане в срок до 15(*петнадесет*) дни след получаването на документите по ал.1.

**Чл. 4. (1)** Всички плащания по този Договор се извършват в лева чрез банков превод по следната банкова сметка на ИЗПЪЛНИТЕЛЯ:

Банка: […………………………….]

BIC: […………………………….]

IBAN: […………………………….].

**(2)** Изпълнителят е длъжен да уведомява писмено Възложителя за всички последващи промени по ал. 1 в срок от 3 (*три*) дни, считано от момента на промяната. В случай че Изпълнителят не уведоми Възложителя в този срок, счита се, че плащанията са надлежно извършени.

**III. СРОК НА ДОГОВОРА. СРОК И МЯСТО НА ИЗПЪЛНЕНИЕ**

**Чл. 5.** Настоящият договор влиза в сила от датата на подписване...............2018г. и е със срок на действие 1 (една) година.

**Чл. 6.** Мястото на изпълнение на Договора е сградата на РЗОК-Търговище с административен адрес: гр. Търговище, ул. „Трайко Китанчев” №37 или базата на Изпълнителя на адрес:………………...

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 7.** **ИЗПЪЛНИТЕЛЯТ** има право:

1. да изисква от ВЪЗЛОЖИТЕЛЯ необходимото съдействие за осъществяване на доставките;

2. да изисква приемане на доставките чрез определено от ВЪЗЛОЖИТЕЛЯ лице;

3. да получи уговореното в настоящия договор възнаграждение при точно изпълнение на доставката при посочените условия и срокове.

**Чл. 8.** **ИЗПЪЛНИТЕЛЯТ** се задължава:

1.да доставя заявените количества и видове артикули до мястото на изпълнение на доставките - сградата на РЗОК-Търговище, ул. ”Трайко Китанчев” №37, в срок до 2 (два) работни дни от подаване на заявката от ВЪЗЛОЖИТЕЛЯ;

2. при предаване на доставките да осигури на ВЪЗЛОЖИТЕЛЯ или негов представител необходимото време да я прегледа за недостатъци;

3. да уведомява ВЪЗЛОЖИТЕЛЯ за възникнали проблеми при изпълнението на договора за обществената поръчка и за предприетите мерки за тяхното разрешаване;

4. да осигури за своя сметка всичко необходимо за изпълнението на доставката, включително транспорт, като качеството на доставените стоки трябва да отговаря на Техническите изисквания и спецификации на ВЪЗЛОЖИТЕЛЯ;

5. да доставя на ВЪЗЛОЖИТЕЛЯ артикулите, предмет на настоящия договор, в подходяща за съхранение и транспортиране с ненарушена цялост опаковка;

6. да доставя само стоки, които са в гаранционен срок и годни за употреба;

7. да предоставя на ВЪЗЛОЖИТЕЛЯ всички документи, съпътстващи стоките;

8. да подписва лично или чрез упълномощено лице приемо – предавателния протокол за извършените доставки и/или констативните протоколи, както и други документи съпъстващи доставката и/ или предвидени в настоящия договор;

*9.да сключи договор/договори за подизпълнение с посочените в офертата му подизпълнители в срок от 7 дни от сключване на настоящия Договор. В срок до 3 три дни от сключването на договор за подизпълнение да изпрати копие на договора на ВЪЗЛОЖИТЕЛЯ заедно с доказателства, че са изпълнени условията по* [*чл. 66, ал. 2*](http://web.apis.bg/p.php?i=2752471#p28982788) [*ЗОП*](http://web.apis.bg/p.php?i=2752471#p28982788) *(ако е приложимо).*

**Чл.9.** **ВЪЗЛОЖИТЕЛЯТ** има право:

1. да изисква от Изпълнителяда изпълни доставката до посоченото в настоящия договор място на доставка, в срок и без отклонения;

2. да извършва заявки за осъщестняване на доставки чрез упълномощено/и лице/а по договора по телефон, факс или по електронна поща;

3. чрез упълномощен свой представител да получи от ИЗПЪЛНИТЕЛЯ доставките на заявените артикули, удостоверено чрез подписване на двустранен приемо – предавателен протокол;

4. при получаване на доставката лично или чрез свой представител да я прегледа за недостатъци;

5. да заявява артикули, съобразно нуждите си;

*6.да изисква от* ***ИЗПЪЛНИТЕЛЯ*** *да сключи и да му представи договори за подизпълнение с посочените в офертата му подизпълнители. (ако е приложимо).*

**Чл. 10.** **ВЪЗЛОЖИТЕЛЯТ** се задължава:

1. да оказва необходимото съдействие на ИЗПЪЛНИТЕЛЯ за изпълнение на договора;

2. да приема от ИЗПЪЛНИТЕЛЯ всички доставки, отговарящи на изискванията на настоящия договор, чрез подписване на двустранен приемо-предавателен протокол;

3. да заплати на ИЗПЪЛНИТЕЛЯ съответното възнаграждение за изпълнената доставка при посочените в договора условия и срокове.

**V. ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 11.** Упълномощеното от **ВЪЗЛОЖИТЕЛЯ** лице подава по телефон, факс или електронна поща заявка до **ИЗПЪЛНИТЕЛЯ** за доставка на необходимите стоки.

**Чл. 12.** За всяка извършена доставка се изготвя и подписва приемо-предавателен протокол в два екземпляра от длъжностни лица на **ИЗПЪЛНИТЕЛЯ** и упълномощен представител на **ВЪЗЛОЖИТЕЛЯ**. В протокола се отразяват вида и количеството на доставените стоки. Протоколът е основание за издаване на фактура от **ИЗПЪЛНИТЕЛЯ** и определя нейното съдържание.

**Чл. 13.** При установени разлики във вида, количеството или качеството на заявените стоки представители на двете страни следва да съставят „констативен протокол”, по силата на който Изпълнителя е длъжен да отстрани за своя сметка пропуска в максимален срок от 1(един) работен ден. В случай, че представител на **ИЗПЪЛНИТЕЛЯ** не се яви да подпише протокола в срок от 24 часа от надлежното му уведомяване, **ВЪЗЛОЖИТЕЛЯТ** му изпраща едностранно изявление, в което описва своите констатации, което едностранно изявление има действие на „констативен протокол”.

**Чл. 14.** Когато **ИЗПЪЛНИТЕЛЯТ** е сключил договор/договори за подизпълнение, работата на подизпълнителите се приема от **ВЪЗЛОЖИТЕЛЯ** в присъствието на **ИЗПЪЛНИТЕЛЯ** и подизпълнителя.

**VI. НЕУСТОЙКИ**

**Чл. 15. (1)** При забава в изпълнението или заплащането на заявена доставка, неизправната Страна дължи неустойка в размер на 2 % от общата стойност на забавената доставка за всеки просрочен ден, но не повече от цялата стойност на заявката.

**(2)** Изплащането на неустойки по ал. 1 не лишава изправната Страна по договора от право да търси обезщетение за вреди и пропуснати ползи над уговорените размери на общо основание.

**VІІ. ПРЕКРАТЯВАНЕ НА ДОГОВОРА.**

**Чл. 16.** Настоящият договор се прекратява:

1. с изтичане на уговорения срок;

2. по взаимно съгласие на страните, изразено в писмена форма;

3. при констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

4. при виновно неизпълнение на задълженията на една от Страните по договора с 10 дневно писмено предизвестие от изправната Страна до неизправната Страна.

5. по реда на чл. 118 от Закона за обществените поръчки;

6. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**Чл. 17.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. забави изпълнението на някое от задълженията си по договора с повече от 30 (тридесет) работни дни;

2. не отстрани в разумен срок, определен от ВЪЗЛОЖИТЕЛЯ, констатирани недостатъци;

3. не изпълни точно някое от задълженията си по договора;

4. бъде обявен в несъстоятелност или когато е в производство по несъстоятелност или ликвидация;

5. използва подизпълнител, без да е декларирал това в офертата си, или използва подизпълнител, който е различен от този, посочен в офертата му.

**VІІІ. НЕПРЕДВИДЕНИ ОБСТОЯТЕЛСТВА**

**Чл. 18.** Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

**Чл. 19.** В случай че Страната, която е следвало да изпълни свое задължение по договора, е била в забава, тя не може да се позовава на непреодолима сила.

**Чл. 20.** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата Страна в срок 7 (седем) дни от настъпването на непреодолимата сила. При неуведомяване се дължи обезщетение за настъпилите от това вреди.

**Чл. 21.** Докато трае непреодолимата сила, изпълнението на задълженията на свързаните с тях насрещни задължения се спира.

**ІХ. ДОПЪЛНИТЕЛНИ РАЗПОРЕДБИ**

**Чл. 22.** Изменение на сключения договор за обществена поръчка се допуска по изключение при условията на чл. 116 от Закона за обществените поръчки.

**Чл. 23. (1)** Всички съобщения, предизвестия и нареждания, свързани с изпълнението на договора и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата с обратна разписка, по факс, електронна поща или чрез куриер срещу подпис на приемащата Страна.

**(2)** Когато някоя от Страните е променила адреса си, без да уведоми за новия си адрес другата Страна, съобщенията ще се считат за надлежно връчени и когато са изпратени на стария адрес.

**Чл. 24.** Нито една от Страните няма право да прехвърля правата и задълженията, произтичащи от този договор, на трета страна, освен в случаите по чл. 117 от Закона за обществените поръчки.

**Чл. 25.** Всички спорове по този договор ще се уреждат чрез преговори между Страните, а при непостигане на съгласие ще се отнасят за решаване пред съответния компетентен съд в Република България.

**Чл. 26.** За всички неуредени в настоящия договор въпроси се прилагат разпоредбите на действащото българско законодателство.

Настоящият договор се състави и подписа в два еднообразни екземпляра – по един за всяка от страните.

Неразделна част от настоящия договор са:

Приложение № 1 Техническо предложение на ИЗПЪЛНИТЕЛЯ;

Приложение № 2 Ценово предложение на ИЗПЪЛНИТЕЛЯ.

СЪГЛАСУВАЛИ :

Нач.отдел “АПО”/Гл.счетоводител :..........................

Гл.юрисконсулт :...........................

**ВЪЗЛОЖИТЕЛ – ИЗПЪЛНИТЕЛ :**

**ДИРЕКТОР НА РЗОК- …………………………**

**ТЪРГОВИЩЕ :**

**Емил Стоянов**